**FORENINGEN DANSKE DØVBLINDE**

**- synshørehæmmede**



**ÅRSBERETNING**

**2016**

**HOVEDBESTYRELSENS TILBAGEBLIK PÅ 2016**

Når vi ser tilbage på 2016 har det været et godt og arbejd-somt år, hvor vi har kunnet koncentrere os om FDDBs kerneopgaver: medlemsaktiviteter og service samt politisk arbejde. Det har givet nogle gode resultater.

I november afsatte satspuljepartierne 40 mio. til en lands-dækkende 4-årig forsøgsordning med handicapkørsel, så blinde, svagsynede og døvblinde kan få bevilget individuel handicapkørsel til fritidsbrug. Ordningen løber fra 2017 – 2020

En anden glædelig ting er, at FDDB og DBSs fælles forslag om at få lavet et legitimationskort, der kan bruges som gyl-dig legitimation, ser ud til at kunne samle politisk flertal i folketinget. SF har fremsat forslaget, og det har været til første behandling.

På negativsiden må vi desværre nævne den nye postlov, som vil forringe døvblindes muligheder for at modtage Medlemsnyt og tidskritiske forsendelser som punktavis og lydavis indenfor rimelig tid. Det må FDDB arbejde politisk for at finde en løsning på sammen med DBS.

Og så er det også vigtigt at nævne FDDBs flotte nye hjem-meside, som kom til verden i maj måned.

**POLITISKE SAGER**

**Individuel handicapkørsel til fritidsbrug**

FDDB har gennem flere år arbejdet på, at døvblinde kan blive godkendt til individuel handicapkørsel, som hidtil kun har været forbeholdt mennesker med alvorlige bevægelses-problemer. FU nævnte det for den tidligere transportminister under hans besøg i 2015. Han henviste til at kontakte socialministeren som henviste til, at det var den enkelte kommunes afgørelse.

Noget af arbejdet må alligevel have haft en effekt, for i november afsatte satspuljepartierne 40 mio. til en lands-dækkende forsøgsordning, så blinde, svagsynede og døvblinde kan få bevilget individuel handicapkørsel til fritidsbrug. Socialministeriet ønsker, at Dansk Blindesam-fund skal stå for visitering. Ordningen skulle træde i kraft 1.januar 2017, men er endnu ikke er sat i gang. Den ligger lige nu hos socialministeriet.

**ID-kort med billedlegitimation**

FDDB har sammen med DBS arbejdet på at få lavet et legi-timationskort med navn, cpr-nummer og billede på, som kan bruge det som gyldig legitimation, hvis man for eksempel skal vise ID i banken, oprette et nyt abonnement til mobilte-lefon, eller andre formelle steder, der kræver identifikation. SF har fremsat forslaget i folketinget, og det har været gen-nem første behandling. Alle partier er enige om at under-søge, hvordan det kan løses, og denne opgave er overdra-get til Social- og Indenrigsministeriet.

**Ny postlov**

Folketinget vedtog i 2016 en ny postlov fra 1.januar 2017 med forhøjede takster og væsentligt færre omdelinger af almindelig post, hvis konsekvenser både FDDB og DBS har været meget bekymrede for. Den nye postlov vil nemlig bevirke, at FDDBs medlemmer får Medlemsnyt, punktavis og lydavis så sent, at meget af informationen er forældet / uaktuel, og da mange af medlemmerne er afhængige af disse nyhedskilder er det helt uacceptabelt. Det skyldes at disse forsendelser sendes som almindelige breve og dermed typisk først når frem til modtageren 5-7 dage efter at de er blevet afsendt. Der arbejdes på at finde en løsning omkring disse tidskritiske forsendelser.

**Tolkning**

DDL, FDDB og Høreforeningen indsendte i efteråret 2016 et forslag til socialministeriet om at fjerne timebanken og gøre at tolkning på socialområdet ubegrænset inklusiv puljerne. Samtidig har en fælles arbejdsgruppe udarbejdet visioner og løsninger for problemstillinger på hele tolkeområdet, som skal fremlægges for politikerne. Heri indgår bla. tolkebruger-nes ret til selv at skal bestemme hvornår og i hvilket omfang de har behov for tolkning også ved akutte situationer, en samlet indgang for alle tolkebestillinger og muligheder for at uddanne og anvende døve tegnsprogstolke.

**AKTIVITETSTILBUD OG ARRANGEMENTER**

FDDB gennemførte de planlagte aktiviteter i 2016. Heraf kan bl.a. nævnes:

DM i skak

Sommermøde og landsmøde

Minikursus

30+ kurser

Kreativ velvære

Når syn og hørelse svigter

Vandrekursus

Julebusture til Tyskland og Sverige

Erfamøder

Klubarrangementer i de to klubber

Herudover gennemførte både Telekom og DB-teamet en række kursus- og mødeaktiviteter i deres regi. Ungdomsud-valget var også meget aktivt.

Den ugentlige socialrådgivning er åben hver tirsdag i 2 timer. Der er fortsat en del medlemmer, der har glæde af dette tilbud.

FDDBs mange kurser og arrangementer planlægges af aktive tillidsrepræsentanter, der også fungerer som kursus-ledere. Sekretariatet supplerer med praktisk og organisato-risk bistand.

**FUNDRAISING OG PR**

Det er fortsat meget vigtigt, at FDDB får flere især FASTE bidragsydere. Med to kampagner rettet mod Kristeligt Dag-blads læsere har FDDB opnået at få flere nye støtter, og en del af disse yder nu et fast månedligt eller årligt bidrag.

I 2016 iværksatte FDDB en lille målrettet erhvervskampag-ne. 20 erhvervsvirksomheder blev kontaktet og heraf svare-de 9 positivt tilbage. Samtidigt blev hjemmesiden opdateret med tilbud om partnerskabs erhvervsaftaler. Der tilbydes tre forskellige støttemuligheder: sponsor 500 kr. årligt, partner 2.500 kr. og toppartner 5.000 kr. årligt.

Der er udsendt brev og brochure omkring arv og gaver til 750 advokatfirmaer, og på FDDBs hjemmeside er der blevet oprettet links til at udfylde testamenter gratis.

**INFORMATION**

**Ny hjemmeside**

En helt ny hjemmeside blev lavet i 2016 med støtte fra fonden ’Ensomme Gamles Værn’. Siden kom i luften i maj måned som planlagt med mange nye funktioner i et tilgæn-geligt univers. Siden er et fast holdepunkt for, at døvblinde kan orientere sig om sociale arrangementer og tilmelde sig direkte via kalenderen. Siden er i løbet af året blevet udbyg-get yderligere med en støtteside, hvor man via en sikker løsning kan indbetale bidrag til FDDBs arbejde eller melde sig til forskellige partnerskabs-erhvervsaftaler.

**MEDLEMSNYT**

Bladet udkom 12 gange i 2016. Bladene har været præget af foreningens mange aktiviteter for medlemmerne, aktuelle emner om bl.a. forskning indenfor syn og hørelse, hjælpe-muligheder, navnestof med runde fødselsdage og dødsfald. Vi oplever, at bladet bliver læst med interesse.

**Kampagne**

I 2016 kørte FDDB en informationskampagne rettet mod 6. klasser på landets skoler. Kampagnen hed LYT til hinanden – det giver indBLIK. Kampagnens materiale ligger på FDDBs hjemmeside og kan downloades gratis til brug i undervisning.

Målet var at udbrede viden om døvblindhed og at leve med nedsatte sanser blandt børn gennem informatørforedrag med gode illustrative øvelser. Kampagnen bestod af en elektronisk og trykt skoleavis med gode artikler om både børn, unge og ældre døvblinde og to film om at leve med nedsat syn og hørelse. Med kampagnen blev der lagt op til i klassen at snakke om det at være anderledes. Måske er alle på en eller anden måde anderledes, hvis man tør stå frem?

### Facebook og elektronisk nyhedsbrev

FDDBs profil på Facebook har god opbakning og har nu 722 ’følgere’. Blandt disse er både døvblinde medlemmer, kon-taktpersoner, tolke, pårørende og mange andre med inter-esse for sagen.

Nyhedsbrevet havde ved slutningen af 2016 600 abonnen-ter, som modtog nyhedsmails på enten html med billeder eller ren tekstversion. Nyhedsbrevene indeholder altid korte nyheder, som henviser videre til en længere nyhed på hjemmesiden.

**Informatørtjenesten**

Informatørtjenesten har i 2016 gennemført ca. 40 foredrag for op til 1500 tilhørere heraf syv foredrag på skoler. To af FDDBs informatører er tilknyttet Menneskebiblioteket.

**Kommunikation**

Der er blevet lavet en oversigt med tegnnavne over med-lemmer, tillidsfolk og andre, som har et tegnnavn.

To temadage er blevet gennemført med tegnsprog for medlemmer i øst og vest. Det var to gode dage, hvor der blev øvet hilsener og små naturlige sætninger på tegnsprog.

Der er blevet undervist i haptiske signaler og synsbeskrivel-se bl.a. for skrivetolke, og der er sat et arbejde i gang med at lave en ny bog med flere haptiske signaler og en app til mobiltelefoner.

**FDDB-rådgiverne**

Hjemmebesøgs-statistikken for 2016 viser fortsat, at rådgi-vertjenesten er en vigtig del af DøvBlinde-Teamet med over 100 hjemmebesøg samt endnu flere telefonsamtaler og mailudvekslinger årligt. I 2016 var der 11 rådgivere, hvoraf to er tegnsprogsbrugere. Rådgiverne var et par gange i løbet af året med som bisiddere for medlemmer, og FDDBs socialrådgiver Lis Larsen bliver stadig flittig brugt.

**Kurser og netværk**

Der var stor tilslutning til årets pårørendekursus.

Der blev lavet en workshop-dag for kursusledere, hvor de udvekslet erfaringer om, hvad der er vigtigt for, at et kursus eller arrangement lykkes.

Forældre-netværket er stadig aktivt, og i år blev der arran-geret en endagstur for forældre/par med hjemmeboende børn, hvor børnene var med på Økolariet i Vejle.

**Telekommunikation**

Der har været afholdt en temadag om skærmlæser/talesyn-tese, et iPhone kursus i brugen af VoiceOver og Dolphin samt brugerdage for zoom- og talebrugere. Endvidere blev der i samarbejde med ungdomsudvalget afholdt IKT bruger-dag for unge.

Der har været gennemført netværksmøder i Tåstrup og Århus, og der bliver undersøgt, om der er grundlag for at starte en netværksgruppe i Fredericia området.

I samarbejde med IBOS er der blevet udarbejdet et tilbud til erfagrupperne med information om mobiltelefoner, der ikke er smartphones. Det er blevet gennemført for de fleste af erfagrupperne.

**Brugerråd**

FDDB har deltaget i DR’s Brugerråd, hvor der arbejdes med at få flere udsendelser gjort tilgængelige med tekstning, tegnsprogstolkning og tale/synsbeskrivelse.

TV2 brugerråd kom endelig i gang i 2015 og er i en slags opstartsfase, hvor der som minimum ønskes de samme tilgængelige tjenester, som der er i DR.

**Nepal**

**Projekt 2015-16**

FDDB har 31. december 2016 afsluttet et toårigt projekt i Ne-pal med døveforbundet som partner. Projektet har på de to år identificeret og diagnosticeret 92 mennesker med erhvervet døvblindhed og etableret 5 selvhjælpsgrupper for døvblind-blevne. 3 døvblindblevne med hørerest har fået digitale høreapparater, og alle med synsrest følges regelmæssigt af øjenlæge.

Projektet har styrket de to organisationer: SDBP, forældre-organisation for døvblindfødte, og DAN, organisationen af døvblindblevne. I begge organisationer har vi afholdt kurser i kommunikation og organisationsudvikling for bestyrelse og medlemmer, og DAN har organiseret et computerkursus for bestyrelsesmedlemmer samt afholdt 2 generalforsamlinger.

**Nyt projekt 2017-19**

Fra 1. januar er et nyt projekt startet i Nepal i 29 måneder med døvblindeorganisationen DAN som partner. Det ny pro-jekt fokuserer på døvblindblevne, idet Sense Indien fremover støtter familierne til døvblindfødte. Projektet har 3 mål:

* At finde flere døvblindblevne og etablere netværksgrupper i to nye distrikter og i de 6 distrikter, hvor projektet allerede har grupper.
* At styrke døvblindeorganisationen DAN med flere medlem-mer, ansatte og større politisk indflydelse.
* At udbrede kendskabet til erhvervet døvblindhed i stat, regioner og kommuner, på døve- og blindeskoler og hos samarbejdspartnere.

**Film om Nepal**

FDDB søgte og fik midler fra DH International til at lave en informationsfilm om døvblindhed i Nepal og FDDBs projekt. Optagelserne blev lavet i september, og filmen bliver færdig i foråret 2017.

**Nordisk samarbejde i DBNSK**

Det årlige samarbejdsmøde mellem de nordiske døvblinde-organisationer fandt sted i Sverige. Her blev der bla. drøftet den nye nordiske definition af døvblindhed, som foreninger-ne bakkede op om. I 2017 er det Danmarks tur til at stå for DBNSK-mødet, som vil finde sted i Høje Taastrup.

**Hovedbestyrelsens forventninger til 2017**

Vores forventninger til 2017 er ret positive. Dels forventer vi, at ID-kortet med billedlegitimation bliver vedtaget i folketin-get, og dels kommer forsøgsordningen med individuel handicapkørsel til fritidsbrug i gang om end meget forsinket.

Til november skal der være kommunalvalg, og her træder ændringen i valgloven i kraft. Det betyder, at døvblinde, der skal have hjælp til at sætte kryds, ikke skal overvåges af en valgforordnet, men selv kan tage ansvar for, at hjælperen sætter krydset det rigtige sted.

I 2017 fylder FDDB 30 år, og det fejres både på sommermø-det og ved Åbent Hus i Høje Taastrup den 27. April.

På landsmødet ser der ud til at blive kampvalg til alle poster i bestyrelsen. Samtidig opstiller der flere unge, så det bliver spændende at se den nye bestyrelses sammensætning.

Vi vil afslutte med en positiv forventning om et spændende 2017, som vil bringe forbedringer til gavn for døvblinde, en ny aktiv bestyrelse og et dejligt jubilæumsår.